text: I nyt boligområde bygges der et hus om dagen
  09 oktober 2012 kl. 12.57
  I Horsens er de ved at opføre et nyt parcelhuskvarter. Det går stærkt - et hus om dagen. Helt ny teknologi er taget i brug.
  Husene opføres i Horsens, men de er bygget i Esbjerg.
  Det er første gang i Danmark, der opføres almene boliger, som er bygget på en fabrik ved hjælp af robot-teknologi.
  Det er virksomheden Danhaus A/S i Esbjerg, der er begyndt at udnytte fordelene ved husbyggeri som samlebåndsarbejde.
  